Diari Oficial de la Generalitat Valenciana


Sumari del DOGV 4729, del 08-04-2004 (2004/3506)

DECRET 50/2004, de 2 d'abril, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Ombries de Benifassà, situada al terme municipal de la Pobla de Benifassà i pertanyent a la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4729

Data del DOGV
:   08-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3506


Data del document
:   02-04-2004

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Pobla de Benifassà, la
    * muntanya de l'estat

DECRET 50/2004, de 2 d'abril, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Ombries de Benifassà, situada al terme municipal de la Pobla de Benifassà i pertanyent a la Generalitat. [2004/X3506]
  
De conformitat amb el que disposen els articles 11, 13 i 26 del Reglament de la Llei 3/1993, de 9 de desembre, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i la inclusió en el Catàleg de Forests d'Utilitat Pública de la Província de Castelló de la forest denominada Ombries de Benifassà i s'han justificat plenament les circumstàncies que el motiven, per la qual cosa correspon dictar el corresponent decret.
  
Per aquesta raó, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 2 d'abril de 2004,
  
DECRETE
  
Article 1
  
Es declara d'utilitat pública el terreny forestal denominat Ombries de Benifassà, propietat de la Generalitat, d'una superfície de 567,29 ha, que correspon a la finca inscrita en el Registre de la Propietat de Morella en el tom 305, llibre 4, foli 243, finca 421, inscripció 2a; foli 244, finca 422, inscripció 2a; foli 245, finca 423, inscripció 2a; foli 246, finca 424, inscripció 2a; foli 247, finca 425, inscripció 2a; foli 248, finca 426, inscripció 2a; foli 249, finca 427, inscripció 2ª, i en el tom 537, llibre 5, foli 6, finca 431, inscripció 2a; foli 37, finca 453, inscripció 2a; foli 118, finca 510, inscripció 2a; foli 119, finca 511, inscripció 2a; foli 120, finca 512, inscripció 2a; foli 158, finca 538, inscripció 2a.
  
Article 2
  
S'inclou en el Catàleg de Forests d'Utilitat Pública de la Província de Castelló la forest denominada Ombries de Benifassà, amb el número 103, de la forma següent:
  
Província: Castelló
  
Partit judicial: Vinaròs
  
Terme municipal: la Pobla de Benifassà
  
Nom: Ombries de Benifassà
  
Nombre: 103
  
Pertinença: Generalitat
  
Límits: nord, propietat particular; est, embassament d'Ulldecona, forest Molí de l'A-bad de propietat particular; sud, forest Masia Trinchan propietat de la Generalitat, terme municipal de Rossell; i oest, propietat particular.
  
Cabuda pública: 567,29 ha
  
Cabuda total: 567,29 ha
  
DISPOSICIÓ FINAL
  
El present decret tindrà efecte des de l'endemà de la publicació en el Diari Oficial de la Generalitat Valenciana.
  
Contra el present decret les persones interessades poden interposar recurs contenciós administratiu en el termini de dos mesos, comptadors a partir de l'endemà de la publicació d'aquest decret, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 2 d'abril de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,